钦定古今图书集成/明伦汇编/闺媛典/第110卷 > 皇清十六 > 张文富女
## 钦定古今图书集成/明伦汇编/闺媛典/第110卷 > 皇清十六 > 张文富女

按《南溪县志》：邑民张文富女，幼娴闺训，性聪慧，年及笄，未嫁。康熙十九年，永城失守，逆贼犯境，父母仓卒计避。女曰：“避于山，不若水滨贼，不能飞渡，且不患渴。” 众从之。未几，贼潜渡，父母怨之曰：“绝去路矣。” 女指江曰：“此岂不是大路。” 及贼至，同避者俱被执。女奋跃入江中，离岸约丈许，半晌方殁。贼相顾骇散，执者俱脱，众皆德之。县令王大骐为诗以吊。